Fundargerð 52. fundar stjórnar , haldinn 14. nóv. 2014 í Þorlákshöfn . Mætt : Dagný , Kristín ( í fjarfundi ) , Rögnvaldur , Sveinn ( fundarritari í forföllum ritara ) , Steingerður ( formaður ) og Örlygur . Jafnframt sátu fundinn Sigurður framkvæmdastjóri og Hrafnkell verkefnisstjóri . Boðuð forföll : Helga Formaður setti fund . Fundargerð 51. fundar borin upp og samþykkt með undirritun . IPA og Katla Geopark . Sigurður skipaður varamaður í stjórn Katla Geopark ( sameiginlegur fulltrúi HfSu og Stofnun rannsóknasetra HÍ ) . Sigurður greindi frá helstu vörðum í verkefninu en lokaskýrslu hefur verið skilað og er IPA verkefninu lokið . Ný stjórn mun auglýsa eftir starfsmanni . Matvælabrúin – nýsköpun og stjórnun . Hrafnkell kynnti . Háskólafélagið hefur þróað námsleið í samstarfi við fyrirtæki í matvælaframleiðslu á Suðurlandi eftir þeirra þörfum . Námsleiðin kallast Matvælabrúin – nýsköpun og stjórnun og er hugsað sem tenging á milli lykilstarfsmanna í fyrirtækjum og matvælafræða í háskólum þar sem innleiðing nýsköpunarhugsunar nemanda er ein aðal áhersla í náminu . Sjö nemendur stunda nú nám á þessari námsleið HfSu . Kennt verður í tvær annir og er sú fyrri langt komin . Verið er að móta nám í ferðaþjónustu sem verður með sama sniði og Matvælabrúin . Stefnumörkun Háskólafélags Suðurlands . Samantekt á starfseminni sem tekin var saman vegna samnings við Menntamálaráðuneytið verður notuð sem grunnur að stefnumörkunarplaggi og aðlagað . Samþykktir félagsins þurfa að vera með og fylgja lokaplagginu og hafa til hliðsjónar við stefnumörkunarvinnuna . Bæta má orðalag og setja nýsköpunarhugtakið inn þar sem það á við , td . Í kaflanum „ rannsóknir og þróun . Tenging við atvinnulífið , Vísindasjóður og þátttaka okkar í verkefninu „ Atvinnuskapandi nemendaverkefni “ sem SASS leiðir og fékk styrk úr Vaxtarsamningi . Skjalið þarf að nýtast sem : Kynning út á við á starfsemi HFSU Mat á starfseminni inn á við Leiðbeinandi skjal fyrir starfsmenn Plagg sem nýtist við samningagerð og í samskiptum við opinbera aðila . Útbúa stutta samantekt á efninu 1 A 4 síðu . Mælanleg atriði í plagginu styðja framsetningu á markmiðum . Annað til athugunar : Hvernig ætlar HFSU að koma sér á framfæri í framtíðinni ? Er orðið tímabært að huga að upphaflegu hugmyndunum með fjármagn frá fyrirtækjum í formi styrkja eða sem hluthafar í félaginu ? Samþykkt að starfsmenn félagsins , Hrafnkell og Ingunn , færu yfir stefnumótunina og kæmu með athugasemdir . Sigurður kynnti hugmyndir um samvinnuform þekkingarnets Suðurlands sem og vinnu í tengslum við fjárlagafrumvarpið . Samþykkt að ganga til liðs við Atorku , félag atvinnurekenda á Suðurlandi . Fleira ekki tekið fyrir og fundi slitið kl 16 . Hrafnkell ritaði fundargerð í lið 4 ( stefnumótun ) .